En 46-årig mandlig beboer er anholdt efter Thisted Politis flex-patrulje ransagede en ejendom i Thisted tirsdag formiddag. Manden fremstilles i grundlovsforhør ved retten i Holstebro onsdag formiddag. Det fortæller vicepolitikommisær ved Thisted Politi, Allan Riis, til Nordjyske.dk. På adressen fandt politiet et større parti narkotika. Ifølge Nordjyske.dk ønsker politiet ikke at oplyse om flere detaljer i sagen af hensyn til efterforskningen.

Opsummering:
Thisted Politis flex-patrulje ransagede tirsdag en adresse i Thisted, hvor de fandt et større parti narkotika. Det skriver Nordjyske.dk.